# REGLUGERÐ

## um vinnuskilyrði farmanna á farþega- og flutningaskipum.

### 1. gr.

### *Markmið og gildissvið*.

Markmið reglugerðar þessarar er að mæla fyrir um vinnuskilyrði farmanna á íslenskum skipum í samræmi við alþjóðasamþykkt um vinnuskilyrði farmanna frá 2006 (MLC), með síðari breytingum að því marki sem ekki kemur fram í öðrum lögum og reglum.

Nema annað sé tekið fram gildir reglugerðin um öll íslensk skip nema:

1. herskip, liðsflutningaskipa og önnur skip sem rekin eru í öðrum tilgangi en viðskiptalegum,
2. fiskiskip,
3. skemmtibátar,
4. skip hefðbundinnar gerðar, t.d. tréskip með frumstæðu smíðalagi.

Þá gilda 5. og 6. gr. reglugerðarinnar um erlend farþega- og flutningnaskip sem eiga leið um íslenskar hafnir.

### 2. gr.

*Form og efni ráðningasamninga farmanna*

Skipverjar sem starfa á farþega- og flutningaskipum sem sigla undir íslenskum fána skulu hafa undir höndum ráðningasamning sem er undirritaður af bæði skipverjanum og útgerðarmanninum eða fulltrúa útgerðarmannsins (eða ef þeir eru ekki atvinnurekendur, sönnun þess að samningur sé við lýði eða annað fyrirkomulag) sem kveður á um mannsæmandi starfsskilyrði og lífskjör um borð í skipinu eins og krafist er samkvæmt alþjóðasamþykkt um vinnuskilyrði farmanna, 2006.

Skipverjum sem undirrita ráðningarsamning farmanna skal veitt tækifæri á að grandskoða og leita ráðgjafar um samninginn áður en hann er undirritaður auk annarra úrræða sem eru nauðsynleg til að tryggja að þeir hafi gengið óþvingað að samningnum og haft nægilegan skilning á réttindum sínum og skyldum.

Útgerðarmaðurinn og skipverjinn sem í hlut eiga skulu hvorir fyrir sig hafa undirritað frumrit af ráðningarsamningi farmanna.

Skipverjar skulu geta með auðveldum hætti fengið um borð í skipinu, skýrar upplýsingar um skilmála ráðningar þeirra og að slíkar upplýsingar, þ.m.t. afrit af ráðningarsamningi farmanna sé einnig aðgengilegt til skoðunar af hálfu starfsmanna Samgöngustofu eða annarra lögbærra stjórnvalda.

Skipverjar skulu fá í hendur skjalfest gögn um ráðningu þeirra um borð í skipið. Slík skjalfesting skal innihalda eftirfarandi upplýsingar:

a) nafn skipsins, heimahöfn þess, brúttótonnatölu þess og einkennis- eða skipaskrárnúmer,

b) lýsing á ferð,

c) stöðu sem sjómaður gegndi um borð í skipinu,

d) dagsetning þegar sjómaðurinn hóf störf, og

e) dagsetning og staður afskráningar sjómanns.

Skjalfestingin getur verið í formi færslu í sjóferðbók ef sjómaðurinn er handhafi slíkrar bókar eða útgáfu afskráningarvottorðs ef skipverjinn hefur ekki sjóferðabók eða getur ekki framvísað slíkri bók við afskráningu. Þessi skrá skal þó ekki innihalda skýrslu um hegðun sjómannsins eða greidd laun.

Ef kjarasamningur myndar allan eða hluta af ráðningarsamningi farmanna skal afrit af þeim samningi vera aðgengilegur um borð. Ef ráðningarsamningur farmanna og aðrir gildandi kjarasamningar eru ekki á ensku skal eftirfarandi einnig vera tiltækt á ensku (nema um borð í skipum sem eru einungis í innanlandssiglingum á Íslandi):

a) afrit af stöðluðu formi samnings; og

b) þeir hlutar kjarasamningsins þar sem krafist er hafnarríkiseftirlits samkvæmt alþjóðasamþykkt um vinnuskilyrði farmanna og Parísarsamkomulaginu um hafnarríkseftirlit.

Ráðningarsamningar farmanna skulu að lágmarki fela í sér eftirfarandi atriði:

a) fullt nafn farmanns, kennitölu, fæðingardag eða aldur og fæðingarstað;

b) nafn og aðsetur útgerðarmannsins;

c) staður og dagur þegar ráðningarsamningur farmannsins gekk í gildi;

d) staða sem farmaður er ráðinn til að gegna;

e) launafjárhæð farmanns eða, eftir atvikum, regla sem notuð er til að reikna hana út;

f) fjárhæð greidds árlegs orlofs eða, eftir atvikum, regla sem notuð er til að reikna hana út;

g) samningslok og skilmálar þar að lútandi, þar með talið:

i) sé samningurinn ótímabundinn, skilyrðin sem heimila hvorum aðila fyrir sig að segja honum upp, ásamt tilskildum uppsagnarfresti, sem skal ekki vera styttri fyrir útgerðir en fyrir farmanninn;

 ii) sé gildistími samningsins til tiltekins tíma, gildislokadagur hans; og

 iii) taki samningurinn til einnar ferðar, ákvörðunarhöfn og sá tími sem þarf að líða eftir komu áður en afskrá skuli farmanninn;

h) greiðslur sem útgerðarmanni ber að inna af hendi til farmanns í tengslum við heilsuvernd og tryggingavernd;

i) réttur farmannsins til heimrerðar;

j) tilvísun til kjarasamningsins, ef við á; og

k) önnur atriði sem krafist kann að vera að lögum.

3. gr.

*Næturvinna*

Bannað er að ráða einstakling sem ekki hefur náð 16 ára aldri til starfa um borð í skipi.

Næturvinna farmanna sem ekki hafa náð 18 ára aldri er óheimil.

Samgöngustofa getur veitt undanþágu frá því að uppfylla næturvinnutakmarkanirnar til hins ýtrasta þegar:

a) markviss þjálfun farmannsins að því er varðar fyrirframákveðin verkefni og

áætlanir væri skert; eða

b) sérstakt eðli þeirra skyldna eða viðurkennd þjálfunaráætlun kalla á það að farmenn sem falla undir undanþáguna sinni skyldum að nóttu til og Samgöngustofa metur það svo, að höfðu samráði við hlutaðeigandi samtök útgerðarmanna og farmanna, að vinnan muni ekki hafa skaðleg áhrif á heilsu og velferð þeirra.

Bannað er að ráða til starfa farmenn sem ekki hafa náð 18 ára aldri ef líklegt er að vinnan stofni heilsu þeirra eða öryggi í hættu. Dæmi um störf sem ekki ætti að fela farmönnum undir 18 ára aldri eru störf í tengslum við:

a) að lyfta, hreyfa til eða bera þungar byrðar eða hluti;

b) að fara inn í katla, tanka eða þurrrými;

c) álag af völdum hávaða og titrings;

d) stjórn lyftibúnaðar og annarra aflvéla og -tækja, eða vinna við merkjagjafir til þeirra sem stjórna slíkum búnaði;

e) meðhöndlun landfesta, dráttartóga, eða akkerisbúnaðar;

f) meðhöndlun reiðabúnaðar;

g) vinnu í möstrum eða á þilfari í illviðri;

h) næturvaktir;

i) viðhald rafbúnaðar;

j) álag af völdum efna sem kunna að vera skaðleg eða skaðlegra áhrifavalda svo sem hættulegra eða eitraðra efna og jónandi geislun;

k) hreinsun vélbúnaðar fyrir þjónustu áhafna; og

l) meðhöndlun eða stjórn á skipsbátum.

4. gr.

*Hollur og næringarríkur matur*

Útgerð skal sjá til þess að um borð sé borinn fram matur og drykkjarvatn af fullnægjandi gæðum, næringarinnihaldi og magni þannig að uppfylltar séu nægilega vel kröfur sem gerðar eru um borð í skipinu, að teknu tilliti til mismunandi þátta sem snerta menningu og trúarbrögð.

Birgðir af matvælum og drykkjarvatni skulu vera hæfilegar, að því er varðar magn, næringargildi, gæði og fjölbreytni, með hliðsjón af fjölda farmanna um borð, trúarlegra þarfa þeirra og menningarlegra siðvenja sem snerta matvæli og lengd og eðli sjóferðarinnar.

Skipulag og búnaður veitingarekstrardeildar skal vera þannig að unnt sé að sjá farmönnum fyrir fullnægjandi, fjölbreyttum og næringarríkum máltíðum sem eru tilreiddar og framreiddar við heilnæmar aðstæður.

Starfslið við þjónustu áhafna skal hafa hlotið viðunandi þjálfun eða fyrirmæli um starf sitt.

Útgerð skal sjá til þess að farmenn, sem hafa verið ráðnir til að gegna starfi matsveina á skipi, hafi viðeigandi menntun og hæfi og teljist færir um að sinna starfinu.

Við aðstæður þar sem brýn nauðsyn krefur getur Samgöngustofa veitt undanþágu sem heimilar matsveini, sem ekki hefur tilskilda menntun og hæfi, að starfa um borð tilteknu skipi í takmarkaðan tíma þar til komið er til næstu viðkomuhafnar sem hentar eða í tiltekinn tíma, sem er ekki lengri en einn mánuður, að því tilskildu að einstaklingurinn, sem fær undanþáguna, geti sinnt lausu stöðunni með fullnægjandi hætti að mati Samgöngustofu.

Skipstjóri skal sjá til þess að haft sé reglubundið og skjalfest eftirlit með:

1. birgðum af matvælum og drykkjarvatni
2. öllu rými og búnaði til geymslu og meðhöndlunar matvæla og drykkjarvatns; og
3. eldhúsi og öðrum búnaði fyrir tilreiðslu og framreiðslu máltíða.

Enginn farmaður undir 18 ára aldri skal ráðinn til starfa eða vinna sem matsveinn á skipi.

5. gr.

*Heimferðir*

Skipverjar sem hafa verið á sama skipi eða hjá sömu útgerð samfleytt í níu mánuði eiga rétt á heimferð, kostaðri af útgerð, í eftirfarandi tilvikum:

1. ef ráðningarsamningur fellur úr gildi á meðan skipverjar eru um borð,
2. þegar ráðningarsamningi er rift af hálfu útgerðarmanns,
3. þegar ráðningarsamningi er rift af hálfu skipverja ef gild ástæða liggur að baki,
4. þegar skipverjar geta ekki lengur gegnt skyldum sínum samkvæmt ráðningarsamningi eða ekki er hægt að ætlast til þess að þeir geti gegnt þeim sökum sérstakra kringumstæðna.

Rétturinn til heimsendingar fellur úr gildi ef skipverjarnir sem um er að ræða nýta sér hann ekki innan hæfilegra tímamarka.

Útgerð ber ábyrgð á tilhögun heimsendingar. Farmaður á rétt á flugfari til einhvers af eftirtöldum áfangastöðum að eigin vali:

a) staðarrins þar sem farmaðurinn samþykkti ráðninguna;

b) staðarins sem kveðið er á um í kjarasamningi;

c) búsetulands farmannsins; eða

d) annars staður sem báðir aðilar koma sér saman um við ráðningu.

Útgerð skal standa straum af kostnaði við heimferð skipverja þar með talið:

a) ferðalag til áfangastaðar

b) fæði og húsnæði frá þeirri stundu sem skipverjar fara frá borði og þar til þeir koma til ákvörðunarstaðar heimferðar;

c) laun og dagpeninga frá þeirri stundu sem skipverjar fara frá borði og þar til þeir koma til ákvörðunarstaðar heimferðar;

d) flutningur 30 kg. af persónulegum farangri skipverja til ákvörðunarstaðar heimferðar; og

e) læknismeðferð ef nauðsyn krefur þar til skipverjarnir eru nægilega heilsuhraustir til að ferðast til ákvörðunarstaðar heimferðar.

Tími sem fer í að bíða eftir heimferð og ferðatími heimferðar skal ekki dreginn frá orlofi á launum sem skipverjar hafa unnið sér inn.

Skipverji verður ekki krafinn um greiðslu heimferðar fyrir fram og heimferðarkostnaður verður ekki dreginn af launum eða öðrum réttindum nema í þeim tilvikum þegar skipverji hefur brotið alvarlega gegn skyldum sínum í starfi.

Útgerð skipa, bæði íslenskra skipa og erlendra skipa sem fara um íslenskar hafnir, skal leggja fram tryggingu til að sjá til þess að skipverji njóti viðeigandi heimferðar í samræmi við 1. mgr.

Fjárhagsleg trygging getur verið í formi tryggingaverndarkerfis, tryggingar, sjóðs á landsvísu eða annars ámóta fyrirkomulags.

Fjárhagsleg trygging skal veita farmanni sem starfar á skipi, sem siglir undir fána aðildarríkisins, og er skilinn eftir, milliliðalausan, fullnægjandi og skjótan aðgang að fjárhagslegum stuðningi til lífsviðurværis um borð í skipi, þar með talið fullnægjandi fæði, húsnæði, birgðir af drykkjarvatni, og nauðsynlega læknishjálp.

Vanræki útgerð að gera viðhlítandi ráðstafanir til að mæta kostnaði við heimferð farmanna sem þeir eiga rétt á gerir Samgöngustofa ráðstafanir um heimferð skipverja. Samgöngustofa gerir ekki ráðstafanir um heimferð skipverja erlendra skipa sem fara um íslenskar hafnir nema fánaríki skipsins hafi ekki eða muni ekki gera ráðstafanir um heimferð skipverja. Þá getur Samgöngustofa lagt farbann á skipið þar til trygging hefur verið lögð fram eða endurgreiðsla vegna heimferðar hefur farið fram. Slíkt farbann skal tilkynnt skipstjóra, eiganda eða útgerðarmanni skipsins og fánaríki og skráningarríki skipsins þegar við á. Eigandi eða útgerðarmaður skipsins getur kært farbann og fer um framkvæmd farbanns að öðru leyti samkvæmt lögum um eftirlit með skipum.

Skip sem sigla undir íslenskum fána í alþjóðlegum siglingum, skulu hafa um borð afrit af reglum sem gilda um heimsendingu.

6. gr.

*Skráning og ráðning.*

Fyrirtæki sem sinna skráningar- og ráðningarþjónustu farmanna og starfa hér á landi skulu starfa í samræmi við gæðastjórnunarkerfi sem fullnægir þeim viðmiðunum sem mælt er fyrir um í reglu 1.4 og staðli A1.4 í MLC-kóðanum. Þau skulu m.a. tryggja:

1. Að ekki sé unnið gegn því að farmenn séu ráðnir til starfa sem þeir hafa hæfi til.
2. Að farmenn beri ekki kostnað vegna skráningar, ráðningar eða við útvegun vegabréfsáritunar.
3. Að skrá sé haldin yfir alla farmenn sem fyrirtæki ræður eða skráir.
4. Að farmenn séu hæfir til þeirra starfa sem þeir eru ráðnir í og hafi tilskilin leyfi.
5. Eins og kostur er, að skipaeigandi hafi burði til að vernda farmenn frá því að vera strandaðir í erlendri höfn.
6. Að brugðist sé við kvörtunum vegna starfsemi þeirra.
7. Að farmenn séu tryggðir fyrir fjártjóni sem hlýst af vanefndum þeirra eða viðeigandi eigenda skipa.

Útgerðir sem nota fyrirtæki sem sinna skráningar- og ráðningarþjónustu farmanna og eru staðsett í löndum eða á yfirráðasvæðum þar sem alþjóðasamþykkt um vinnuskilyrði farmanna gildir ekki skulu tryggja að þessi fyrirtæki uppfylli kröfurnar sem mælt sem vísað er til í 1. mgr. þessarar greinar.

Samgöngustofa hefur eftirlit með að skráningar- og ráðningarþjónusta uppfylli þær kröfur sem vísað er til í 1. mgr. þessarar greinar.

7. gr.

*Aðgangur að velferðarmiðstöðvum*

Farmönnum skal tryggður aðgangur að tiltækum velferðarmiðstöðvum án mismununar.

8. gr.

*MLC-skírteini.*

Skip yfir 500 brúttótonn í millilandasiglingum og skip yfir 500 brúttótonn í strandsiglingum innan annars ríkis skulu hafa tiltækt skírteini sem staðfestir samræmi við reglur alþjóðasamþykktarinnar.

Skírteini um samræmi við Alþjóðasamþykkt um vinnuskilyrði farmanna (MLC-skírteini) skal gefið út af Samgöngustofu í samræmi við form í viðauka við þessa reglugerð. Skírteinið skal gefið út til allt að fimm ára. Gildi skírteinis skal vera háð milliskoðun af hálfu Samgöngustofu eða viðurkennds flokkunarfélags. Ef einungis ein milliskoðun er framkvæmd og gildistími skírteinisins er fimm ár skal hún fara fram milli annarrar og þriðju árlegu dagsetninganna á skírteininu. Umfang og yfirgrip milliskoðunar skal vera jafnt skoðun til endurnýjunar skírteinisins. Skírteinið skal áritað að lokinni fullnægjandi milliskoðun. Auk skírteins skal gefin út yfirlýsing um samræmi við reglur um vinnuskilyrði farmanna (MLC-samræmisyfirlýsingu) þar sem fram koma íslensk ákvæði í samræmi við MLC-samþykktina að því er varðar lífskjör farmanna og mælt er fyrir um þær ráðstafanir sem samþykktar eru af hálfu útgerðar til að tryggja að kröfur um borð í skipinu séu uppfylltar.

Skip undir stærðarmörkunum sem tilgreind eru í 1. mgr. geta fengið útgefið MLC-skírteini og MLC-samræmisyfirlýsingu að undangenginni skoðun skv. 2. mgr. ef útgerð óskar þess.

9. gr.

*Lagastoð og gildistaka.*

Reglugerð þessi er sett á grundvelli 8. og 61. gr. gr. sjómannalaga nr. 35/1985, 17. gr. laga nr. 76/2001 um áhafnir íslenskra farþega- og flutningaskipa nr. 76/2001, og 3. gr. laga um eftirlit með skipum.

*Samgöngu- og sveitastjórnarráðuneytinu, 2019*

**Sigurður Ingi Jóhannsson**

*Ragnhildur Hjaltadóttir*

**VIÐAUKI** I

*Form skírteinis skv. 7. gr.*

**Skírteini um vinnuskilyrði farmanna.**
(Athugasemd: Yfirlýsing um samræmi við reglur
um vinnuskilyrði farmanna skal fest við þetta skírteini.)
Gefið út samkvæmt ákvæðum V. gr. og 5. kafla
samþykktar um vinnuskilyrði farmanna, 2006
(sem vísað er til hér á eftir sem „samþykktin“),
í umboði ríkisstjórnar:

………………………………….......................................................................………..
(fullt opinbert heiti á ríkinu sem er fánaríki skipsins)
af .....................................................................................................................................
(fullt opinbert heiti og aðsetur lögbærs einstaklings eða stofnunar með viðeigandi heimildir samkvæmt ákvæðum samþykktarinnar)

Upplýsingar um skipið

Nafn skips
Númer eða einkennisstafir
Heimahöfn
Skráningardagur
Brúttótonnatala
IMO-númer
Gerð skips
Nafn og aðsetur útgerðarmanns

samkvæmt skilgreiningu í j-lið 1. mgr. II. gr. samþykktarinnar)

    Það vottast hér með:
    1.      Að þetta skip hafi verið skoðað og að það hafi verið staðfest að það uppfylli skilyrði samþykktarinnar og ákvæða viðfestrar yfirlýsingar um samræmi við reglur um vinnuskilyrði farmanna.
    2.      Að starfsskilyrði og lífskjör farmanna sem tilgreind eru í viðbæti A5-I í samþykktinni töldust samræmast ofangreindum innanlandreglum landsins sem hrinda samþykktinni í framkvæmd. Yfirlit yfir þessar innanlandskröfur er að finna í yfirlýsingu um samræmi við reglur um vinnuskilyrði farmanna, I. hluta.
    Þetta skírteini gildir til ...................... með fyrirvara um skoðanir í samræmi við viðmiðanir A5.1.3 og A5.1.4 í samþykktinni. Þetta skírteini er einungis gilt þegar yfirlýsing um samræmi við reglur um vinnuskilyrði farmanna, sem er gefin út í ......................................... þann ........................................... er viðfest.

    Dagsetningin þegar skoðun, sem þetta skírteini byggist á, lauk .................................
    Gefið út í ...................................................... hinn.........................................................

    Undirskrift viðurkennds eftirlitsmanns sem gefur út skírteinið

    (Innsigli eða stimpill stjórnvaldsins sem gefur út skírteinið, eftir því sem við á)

    Áritun um lögskylda milliskoðun og allar viðbótarskoðanir (ef þörf krefur)

    Það staðfestist hér með að skipið sætti skoðun í samræmi við viðmiðun A5.1.3 og A5.1.4 í samþykktinni og að starfsskilyrði og lífskjör farmanna sem talin eru upp í viðbæti A5-I í samþykktinni töldust vera í samræmi við ofangreindar innanlandskröfur landsins sem hrindir samþykktinni í framkvæmd.

    Milliskoðun:

    Undirskrift .......................
    (útfyllt milli (undirskrift viðurkennds eftirlitsmanns)
    annarrar og þriðju árlegu dagsetninganna)
    Staður .............................
    Dags. ..............................

    (Innsigli eða stimpill stjórnvaldsins sem gefur út skírteinið, eftir því sem við á)

    Viðbótaráritanir (ef þörf krefur)

    Það staðfestist hér með að skipið sætti viðbótarskoðun í þeim tilgangi að sannreyna að skipið uppfyllti áfram innanlandsreglurnar sem hrinda samþykktinni í framkvæmd, eins og krafist er skv. 3. mgr. viðmiðunar A3.1 í samþykktinni (endurskráning eða veruleg breyting á vistarverum) eða af öðrum ástæðum.

    Viðbótarskoðun:

    Undirskrift (ef þörf krefur) .....................................
    (undirskrift viðurkennds eftirlitsmanns)
    Staður........................
    Dags. ........................
    (Innsigli eða stimpill stjórnvaldsins sem gefur út skírteinið, eftir því sem við á)

    Viðbótarskoðun:

    Undirskrift (ef þörf krefur) .............................................
    (undirskrift viðurkennds eftirlitsmanns)
    Staður ...........................
    Dags. ............................
    (Innsigli eða stimpill stjórnvaldsins sem gefur út skírteinið, eftir því sem við á)

    Viðbótarskoðun:

    Undirskrift(ef þörf krefur) (undirskrift viðurkennds eftirlitsmanns)

    Staður .........................
    Dags. ..........................

    (Innsigli eða stimpill stjórnvaldsins sem gefur út skírteinið, eftir því sem við á)

**VIÐAUKI II**

*Form yfirlýsingar skv. 7. gr.*

(Athugasemd: Þessi yfirlýsing skal fest við skírteini skipsins
um vinnuskilyrði farmanna)

Gefið út í umboði: ..................................................... (setjið inn nafn lögbærs
stjórnvalds samkvæmt skilgreiningu í a-lið 1. mgr. II. gr. samþykktarinnar)

    Með tilliti til ákvæða samþykktar um vinnuskilyrði farmanna, 2006, er eftirtöldu skipi:

|  |  |  |
| --- | --- | --- |
| **Nafn skips**  | **IMO-númer**  | **Brúttótonnatala**  |
|  |  |  |

viðhaldið í samræmi við viðmiðun A5.1.3 samþykktarinnar.

    Undirritaður lýsir því yfir, fyrir hönd ofangreinds lögbærs stjórnvalds, að:
    a)      ákvæði samþykktar um vinnuskilyrði farmanna koma að fullu fram í þeim innanlandsreglum sem vísað er til hér á eftir;
    b)      þessar innanlandsreglur er að finna í þeim innanlandsákvæðum sem vísað er til hér á eftir; skýringar á efni þessara ákvæða eru tilgreindar ef nauðsyn krefur;
    c)      upplýsingar um hvers kyns ákvæði sem teljast verulega jafngild skv. 3. og 4. mgr. VI. gr. sé lagt fram <samkvæmt tilsvarandi kröfum innan lands sem eru tilgreindar í hlutanum hér á eftir> <í hlutanum sem kveðið er á um í þessum tilgangi hér á eftir> (strikið út fullyrðinguna sem á ekki við);
    d)      hvers kyns undanþágur sem lögbært stjórnvald veitir í samræmi við 3. hluta séu tilgreindar með skýrum hætti í þeim kafla sem kveðið er á um í þessum tilgangi hér á eftir; og
    e)      einnig sé vísað sé til hvers kyns sérkrafna um skipstegund samkvæmt landslögum samkvæmt viðkomandi kröfum.
    1.      Lágmarksaldur (3. gr.)
    2.      Læknisvottorð (Lög nr. 76/2001, 4.gr. A.)
    3.      Hæfniskröfur til farmanna (Reglugerð nr. 676/2015, 4. gr.)
    4.      Ráðningarsamningar farmanna (2. gr.)
    5.      Notkun fyrirtækja með starfsleyfi og vottaða starfsemi sem sinna skráningu og ráðningu (7. gr.
    6.      Vinnu- eða hvíldartími (Lög nr. 76/2001, 7. gr. A. og 7. gr. B.)
    7.      Mönnun skipsins (Lög nr. 76/2001, 12. gr.)
    8.      Vistarverur (Reglur nr. 492/1979, 2. gr.)
    9.      Tómstundaaðstaða um borð (Reglur nr. 492/1979, 2. gr)
    10.      Fæði og þjónusta áhafna (Lög nr. 35/1985, 61. gr.)
    11.      Heilsuvernd, öryggi og slysavarnir (Lög nr. 76/2001, 7. gr. E)
    12.      Læknishjálp um borð (Lög nr. 76/2001, 7. gr. E)
    13.      Málsmeðferð um kvartanir um borð (Lög nr. 76/2001, 15. gr.)
    14.      Greiðsla launa (2.gr. )

    Nafn: ...........................................................
    Kafli: ..........................................
    Undirskrift: .................................
    Staður: ........................................
    Dags.: .........................................

(Innsigli eða stimpill stjórnvaldsins sem gefur út skírteinið, eftir því sem við á)

Ákvæði sem teljast jafngild að verulegu leyti

*(Athugasemd: Strikið út fullyrðinguna sem á ekki við)*

    Eftirtalin ákvæði, sem eru jafngild að verulegu leyti, eins og kveðið er á um skv. 3. og 4. mgr. VI. gr. samþykktarinnar, nema ef getið er um þau hér á undan, eru tilgreind (færið inn lýsingu ef við á)
............................................................................................................................................. .......................................................................................................................................

    Engin jafngildi hafa verið veitt

    Nafn: ....................................
    Kafli: ...................................
    Undirskrift: ..........................
    Staður: .................................
    Dags: ....................................

**Yfirlýsing um samræmi við reglur um vinnuskilyrði farmanna. – II. hluti.**

*Ráðstafanir sem teknar eru upp til að tryggja
að ætíð sé farið að reglum milli skoðana.*

    Útgerðarmaðurinn, sem tilgreindur er í skírteini um vinnuskilyrði farmanna, hefur sett fram eftirfarandi ráðstafanir til að tryggja að ætíð sé farið að reglum milli skoðana:

    *(Tilgreinið hér á eftir þær ráðstafanir sem útgerðarmaður gefur upp til að tryggja að hvert kröfur um hvert atriði í I. hluta séu uppfylltar.)*
1. Lágmarksaldur (3. gr)
................................................................................................................................
2. Læknisvottorð (Lög nr. 76/2001, 4.gr. A)
................................................................................................................................
3. Hæfniskröfur til farmanna (Reglugerð nr. 676/2015, 4. gr.)
................................................................................................................................
4. Ráðningarsamningar farmanna (2. gr.)
................................................................................................................................
5. Notkun fyrirtækja með starfsleyfi sem sinna skráningu og ráðningu (7. gr.
................................................................................................................................
6. Vinnu- eða hvíldartími (Lög nr. 76/2001, 7. gr. A. og 7. gr. B.)
................................................................................................................................
7. Mönnun skipsins (Lög nr. 76/2001, 12. gr.)
................................................................................................................................
8. Vistarverur (Reglur nr. 492/1979, 2. gr)
................................................................................................................................
9. Tómstundaaðstaða um borð (Reglur nr. 492/1979, 2. gr)
................................................................................................................................
10. Fæði og þjónusta áhafna (Lög nr. 35/1985, 61. gr.)................................................................................................................................
11. Heilsuvernd, öryggi og slysavarnir (Lög nr. 76/2001, 7. gr. E)
................................................................................................................................
12. Læknishjálp um borð (Lög nr. 76/2001, 7. gr. E1)
................................................................................................................................
13. Málsmeðferð um kvartanir um borð (Lög nr. 76/2001, 15. gr.)................................................................................................................................
14. Greiðsla launa (2.gr. )
...............................................................................................................................

    Ég votta hér með að framangreindar ráðstafanir hafa verið gerðar til að tryggja að farið sé eftir kröfunum sem taldar eru upp í I. hluta á milli skoðana.

    Nafn útgerðarmanns: ...........................................................
    Aðsetur félags: ......................................
    Nafn lögbærs undirritunaraðila: ...........................................
    Titill: ..........................................
    Undirskrift lögbærs undirritunaraðila: ........................................
    Dags. ...................................
    (Innsigli eða stimpill útgerðarmannsins)

    Framangreindar ráðstafanir hafa verið yfirfarnar af *<tilgreina nafn lögbærs stjórnvalds eða viðurkenndrar stofnunar>* og, að lokinni skoðun skipsins, hefur það komist að því að tilganginum sem lýst er í b-lið 10. mgr. viðmiðunar A5.1.3 sé náð, en hann felur í sér ráðstafanir til að tryggja, í upphafi og ætíð síðan, að farið sé að kröfunum sem kveðið er á um í I. hluta þessarar yfirlýsingar.

    Nafn:
    Kafli:
    Aðsetur útgerðarfélags:
    Undirskrift:
    Staður:
    (Innsigli eða stimpill stjórnvaldsins sem gefur út skírteinið)

**Bráðabirgðaskírteini um vinnuskilyrði farmanna.**

    Gefið út samkvæmt ákvæðum V. gr. og 5. kafla samþykktar um vinnuskilyrði farmanna, 2006 (sem vísað er til hér á eftir sem „samþykktin“) í umboði ríkisstjórnar:
…………………………………………..
(fullt opinbert heiti á ríkinu sem er fánaríki skipsins)
af .............................
(fullt opinbert heiti og aðsetur lögbærs einstaklings eða stofnunar með viðeigandi heimildir samkvæmt ákvæðum samþykktarinnar)
    Upplýsingar um skipið
    Nafn skips
    Númer eða einkennisstafir
    Heimahöfn
    Skráningardagur
    Brúttótonnatala
    IMO-númer
    Gerð skips
    Nafn og aðsetur útgerðarmannsins

    Það vottast hér með, að því er varðar 7. mgr. viðmiðunar A5.1.3 í samþykktinni, að:
    a)      skipið hafi verið skoðað, að svo miklu leyti sem skynsamlegt og gerlegt er, með tilliti til atriðanna sem skráð eru í viðbæti A5-I í samþykktinni, að teknu tilliti til staðfestingar á atriðum skv. b-, c- og d-lið hér á eftir;
    b)      útgerðarmaðurinn hafi sýnt fram á við lögbært stjórnvald eða viðurkennda stofnun að um borð í skipinu hafi verið gerðar fullnægjandi ráðstafanir til að fullnægja þessari samþykkt;
    c)      skipstjórinn kunni skil á kröfum þessarar samþykktar og skyldum um framkvæmd;
    d)      upplýsingar sem máli skipta hafi verið sendar til lögbærs stjórnvalds eða viðurkenndrar stofnunar svo unnt sé að gefa út um samræmi við reglur um vinnuskilyrði farmanna.

    Þetta skírteini gildir til ................................. með fyrirvara um skoðanir í samræmi við viðmiðun A5.1.3 og A5.1.4.

    Dagsetningin þegar skoðuninni sem um getur í a-lið lauk var ........................................

    Gefið út í ........................... þann .............................

    Undirskrift viðurkennds eftirlitsmanns
    sem gefur út bráðabirgðaskírteinið ......................................................................
    (Innsigli eða stimpill stjórnvaldsins sem gefur út skírteinið, eftir því sem við á)